Document ID: 32011R0865

KOMISIJAS ĪSTENOŠANAS REGULA (ES) Nr. 865/2011
(2011. gada 29. augusts),
ar ko groza Padomes Regulu (ES) Nr. 57/2011 attiecībā uz moivu nozvejas limitiem Grenlandes ūdeņos
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2011. gada 18. janvāra Regulu (ES) Nr. 57/2011, ar ko 2011. gadam nosaka konkrētu zivju krājumu un zivju krājumu grupu zvejas iespējas, kuras piemērojamas ES ūdeņos un - attiecībā uz ES kuģiem - konkrētos ūdeņos, kas nav ES ūdeņi (1), un jo īpaši tās 5. panta 3. punktu,
tā kā:
(1)
Zvejas iespējas attiecībā uz moivu Grenlandes ūdeņos ICES V un XIV zonā 2011. gadā provizoriski ir noteiktas Regulas (ES) Nr. 57/2011 IB pielikumā. Saskaņā ar minētās regulas 5. panta 3. punktu Komisijai ir jānosaka moivu KPN, pamatojoties uz piešķīrumu Savienībai, ko noteikusi Grenlande atbilstīgi Zvejniecības partnerattiecību nolīgumam starp Eiropas Kopienu, no vienas puses, un Dānijas valdību un Grenlandes Autonomijas valdību, no otras puses (2), un tā protokolam (3) (turpmāk “protokols”).
(2)
Šā krājuma zvejas iespējas izriet no protokola, kur noteikts, ka Savienībai jāsaņem 7,7 % no moivu KPN ICES V un XIV zonā Grenlandes ūdeņos.
(3)
Komisija ir saņēmusi Grenlandes iestāžu informāciju, ka šā krājuma KPN ir noteikta 732 000 tonnu apmērā un Grenlande saskaņā ar protokolā noteikto daļu piešķirs Savienībai 56 364 tonnu zvejai no 2011. gada 20. jūnija līdz 2012. gada 30. aprīlim.
(4)
Ņemot vērā Savienības un Norvēģijas ikgadējās zvejniecības apspriedes par 2011. gadu, jo sevišķi Savienības apņemšanos piešķirt Norvēģijai papildu daudzumu 7 965 tonnas moivu virs parastās bilances, tiklīdz moivas Grenlandes ūdeņos atkal kļūs pieejamas, ir lietderīgi šīs Savienībai pieejamās 2011./2012. gada zvejas sezonas moivu zvejas iespējas nodot Norvēģijai.
(5)
Tāpēc attiecīgi būtu jāgroza Regulas (ES) Nr. 57/2011 IB pielikums.
(6)
Attiecīgais krājums Grenlandes ūdeņos galvenokārt sastopams jūlijā un augustā. Lai Savienības flote varētu piekļūt šai kvotai iespējami drīz, šai regulai būtu jāstājas spēkā tūlīt pēc tās publicēšanas. Tā būtu jāpiemēro no 2011. gada 20. jūnija līdz 2012. gada 30. aprīlim.
IR PIEŅĒMUSI ŠO REGULU.
1. pants
Regulas (ES) Nr. 57/2011 IB pielikumā ierakstu par moivu Grenlandes ūdeņos V un XIV zonā aizstāj ar šādu:
“Suga
:
Moiva
Mallotus villosus
Zona
:
Grenlandes ūdeņi V un XIV zonā
(CAP/514GRN)
ES
56 364 (4) (5)
KPN
nepiemēro
2. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
To piemēro no 2011. gada 20. jūnija.
Šī regula uzliek saistības kopumā un ir tieši piemērojama visās dalībvalstīs.
Briselē, 2011. gada 29. augustā

Labels: 11
18
6